《校猎同支使作》
宋代·刘敞

长郊被山泽，积雪净林皋。杀物天时武，从禽士气豪。

飙尘遂车天，鹰隼乱旌旄。壮节排苍极，欢声激怒涛。

兴馀生鼻火，空阔散风毛。狡穴无遗噍，穷巢或暗嘷。

中原遂除害，汗马敢辞劳。劝赏车行炙，均恩士籍糟。

归涂喧鼓吹，馀勇属鞬櫜。快意当如此，君看岁月滔。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。